สหภาพพยาบาลหนุน ร่าง พ.ร.บ.ยา ฉบับประชาพิจารณ์ ก.ค. 2561
 จะส่งผลต่อประชาชนผู้รับบริการทั่วประเทศให้ได้รับการบริการไม่ครอบคลุมทั่วถึง-ไม่ทันเวลา7 ต.ค. 2561 สหภาพพยาบาลแห่งประเทศไทย ได้ทำการรณรงค์สนับสนุน พ.ร.บ.ยา พ.ศ ฉบับผ่านประชาพิจารณ์ เดือน ก.ค. 2561 โดยระบุเหตุผลว่าหากพยาบาลถูกจำกัดการใช้ยาลง จะส่งผลต่อประชาชนผู้รับบริการทั่วประเทศให้ได้รับการบริการไม่ครอบคลุมทั่วถึง ไม่ทันเวลาทั้งนี้บุคลากรที่ตรวจรักษาคนไข้ได้ตามกฎหมายได้แก่ 1.แพทย์ 2.พยาบาล (ส่วนใหญ่ทำงานในโรงพยาบาล และ รพ.สต) มีกฎหมายวิชาชีพหรือ มีการเรียนการสอนเกี่ยวกับยา การรักษาโรคเบื้องต้น เรียนรู้เรื่องโรคต่างๆ รวมถึงการรักษา การใช้ยาในแต่ละโรค ตลอดจนมีการปฏิบัติการในการดูแลคนไข้ที่เจ็บป่วยด้วยโรคต่างๆและครอบครัวจนครบองค์รวม กาย จิต สังคม จิตวิญญาณ โดยพยาบาลปฏฺบัติงานอยู่ในหลายพื้นที่ ให้บริการในทุกภาคส่วน การสั่งใช้ยาของพยาบาลอยู่ภายใต้องค์ความรู้ที่มีตามหลักวิชาอย่างแท้จริงและ 3. วิชาชีพการสาธารณสุขชุมชน หรือ หมออนามัย มี (ทำงานใน รพ.สต. สามารถตรวจประเมินและการบําบัดโรคเบื้องต้น) ส่วน เภสัชกร นั้นไม่มีหน้าที่ในการตรวจรักษา เป็นวิชาชีพที่เกี่ยวกับการกระทําในการเตรียมยา การผลิตยา การประดิษฐ์ยา การเลือกสรรยา การวิเคราะห์ยา การควบคุมและการประกันคุณภาพยา การปรุงและจ่ายยาตามใบสั่งยาของผู้ประกอบวิชาชีพเวชกรรม หรือผู้ประกอบวิชาชีพทันตกรรม หรือ ผู้ประกอบการบําบัดโรคสัตว์ รวมทั้งการดําเนินการปรุงยาและการขายยาตามกฎหมายว่าด้วยยาทั้งนี้สหภาพพยาบาลแห่งประเทศไทย จึงสนับสนุนข้อเสนอของ สมาคมพยาบาลแห่งประเทศไทย ชมรมผู้บริหารทางการพยาบาลแห่งประเทศไทย ชมรมผู้บริหารการพยาบาลโรงพยาบาลชุมชน ชมรมพยาบาล APN กระทรวงสาธารณสุข ชมรมพยาบาลโรงพยาบาลชุมชน รพศ./รพท. มูลนิธิเครือข่ายพยาบาลชุมชน ชมรมพยาบาลวิชาชีพโรงพยาบาลส่งเสริมสุขภาพตำบลแห่งประเทศไทย ชมรมพยาบาลเวชปฏิบัติทั่วไปโรงพยาบาลส่งเสริมสุขภาพตำบลแห่งประเทศไทย ชมรมพยาบาลพยาบาลโรงพยาบาลส่งเสริมสุขภาพตำบลจังหวัดศรีษะเกษ ชมรมพยาบาลจังหวัดเลย ชมรมพยาบาลโรงพยาบาลส่งเสริมสุขภาพตำบลจังหวัดชัยภูมิ ชมรมคลินิกพยาบาลจังหวัดพัทลุง ชมรมพยาบาลโรงพยาบาลส่งเสริมสุขภาพตำบลจังหวัดลำพูน ชมรมพยาบาลโรงพยาบาลส่งเสริมสุขภาพตำบลจังหวัดอุบลราชธานี และเครือข่ายพยาบาลลูกจ้างชั่วคราว โดยขอเชิญ ประชาชนไทยทุกคน อสม. ข้าราชการ พนักงานเอกชน พนักงานรัฐวิสาหกิจ และบุคลากรสาธารณสุขทั่วประเทศ ลงชื่อสนับสนุน พ.ร.บ.ยา พ.ศ ฉบับผ่านประชาพิจารณ์ เดือน ก.ค. 2561 เพื่อมุ่งหวังให้พยาบาลสามารถให้การรักษาพยาบาลคนไข้ได้เต็มกำลังความรู้ความสามารถและครอบคลุมการดูแลประชาชนในทุกกลุ่มทั่วประเทศสามารถลงชื่อสนับสนุนได้ที่นี่
สหภาพพยาบาลแห่งประเทศไทย สนับสนุน พ.ร.บ.ยา พ.ศ ฉบับผ่านประชาพิจารณ์ เดือน ก.ค. 2561 ระบุหากพยาบาลถูกจำกัดการใช้ยาลง
สหภาพพยาบาลแห่งประเทศไทย,พ.ร.บ.ยา,พยาบาล,สุขภาพ